CELEX: C2005/182/75
Language: el
Date: 2005-07-23 00:00:00
Title: Υπόθεση T-188/05: Προσφυγή του Joël De Bry κατά της Επιτροπής των Ευρωπαϊκών Κοινοτήτων που ασκήθηκε στις 2 Μαΐου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/40
            
         Προσφυγή του Joël De Bry κατά της Επιτροπής των Ευρωπαϊκών Κοινοτήτων που ασκήθηκε στις 2 Μαΐου 2005
   (Υπόθεση T-188/05)
   (2005/C 182/75)
   Γλώσσα διαδικασίας: η γαλλική
   Ο Joël De Bry, κάτοικος Woluwé-St-Lambert (Βέλγιο), εκπροσωπούμενος από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο.
   Ο προσφεύγων ζητεί από το Πρωτοδικείο:
   
               1.
            
            
               να ακυρώσει την απόφαση της Επιτροπής περί συντάξεως της εκθέσεως του 2003 της αξιολογήσεως της σταδιοδρομίας του προσφεύγοντος·
            
         
               2.
            
            
               να υποχρεώσει την καθής στην καταβολή ενός συμβολικού ευρώ, δυναμένου να προσαυξηθεί κατά τη διάρκεια της δίκης, και να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη της προσφυγής του, ο προσφεύγων προβάλλει κατ'αρχάς την αντικειμενική σύγκρουση συμφερόντων με τον βαθμολογητή του που έχει τον ίδιο βαθμό με τον προσφεύγοντα.
   Περαιτέρω, ο προσφεύγων ισχυρίζεται ότι διεπράχθησαν σφάλματα κατά την εκτίμηση των προσόντων του και προβάλλει την έλλειψη συνοχής μεταξύ των σχολίων και των βαθμών που του αποδόθηκαν.
   Τέλος, ο προσφεύγων προβάλλει την παράβαση των γενικών εκτελεστικών διατάξεων του άρθρου 43 του Κανονισμού Υπηρεσιακής Καταστάσεως (ΚΥΚ) και των σκοπών και στόχων που επιδιώκονται με τη θέση σε εφαρμογή νέου συστήματος, επικεντρωμένου στην εξέλιξη της σταδιοδρομίας, τη μη τήρηση της υποχρεώσεως αιτιολογίας, την προσβολή των δικαιωμάτων άμυνας, καθώς και την παράβαση του άρθρου 26 του ΚΥΚ.